Rikunarita-ORG/Wikinium huggingface dataset:
# Stoktona pie Tīsas (boro)

| Stoktona pie Tīsas  |
| --- |
| unitārā pašvaldība un boro |
| *Stockton-on-Tees* |
|  |
|  |
|

|  |
| --- |
|  **Ģerbonis** |

 |
|  Stoktonas pie Tīsas boro Daremas grāfistē |
|  Stoktonas pie Tīsas boro Ziemeļjorkšīras grāfistē |
|
Koordinātas: ﻿ / ﻿ |
| Valsts |  Apvienotā Karaliste |
| Valsts daļa |  Anglija |
| Reģions |
Ziemeļaustrumanglija |
| Grāfiste |  Darema  Ziemeļjorkšīra |
| Dibināta |
1996 |
| Administratīvais centrs |
Stoktona pie Tīsas |
| Platība |
|  • Kopējā |
205 km2 |
| Iedzīvotāji
(2022) |
|  • kopā |
199 966 |
|  • blīvums |
975,4/km² |
| Laika josla |
GMT (UTC+0) |
|  • Vasaras laiks (DST) |
BST (UTC+1) |
| ISO 3166 kods |
GB-STT |
| Mājaslapa | stockton.gov.uk |
|  **Stoktona pie Tīsas Vikikrātuvē** |

**Stoktonas pie Tīsas boro** (angļu: *Borough of Stockton-on-Tees*) ir unitārā pašvaldība ar boro statusu Anglijā, Ziemeļjorkšīras un Daremas ceremoniālajā grāfistē, vienīgā Anglijas pašvaldība, kas vienlaikus ietilpst divās ceremoniālajās grāfistēs. Atrodas Tīsas upes abos krastos, robežojas rietumos ar Dārlingtonu, ziemeļrietumos — ar Daremas unitāro pašvaldību, ziemeļos — ar Hārtlpūlu, austrumos — ar Redkāru un Klīvlendu un Midlsbro, bet dienvidos — ar Ziemeļjorkšīras unitāro pašvaldību. Distrikta administratīvais centrs un lielākā apdzīvotā vieta ir Stoktona pie Tīsas.

## Vēsture

Stoktonas pie Tīsas boro tagadējās robežās izveidots 1974. gadā kā nemetropoles distrikts, apvienojot Stoktonas, Bilingemas un Tornebi municipālos boro un daļas no Stoksli un Stoktonas lauku distriktiem, un iekļauts jaundibinātajā Klīvlendas ceremoniālajā un nemetropoles grāfistē. 1996. gada 1. aprīlī Klīvlendas grāfiste tika likvidēta un distrikts tika reorganizēts par unitāro pašvaldību un iekļauts Ziemeļjorkšīras ceremoniālajā grāfistē.

## Administrācija

Administratīvi unitārās pašvaldības teritoriju veido ārpuspagastu teritorija (*unparished area*), ko pārvalda boro padome, un kas iekļauj Stoktonas pie Tīsas (84 801 iedzīvotājs) pilsētu, Bilingemas (33 927), Tornebi (23 352), Inglbibārvikas (23 021) un Jārmas (7 988) pagasta līmeņa pilsētas, kā arī 16 lauku pagasti.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Stoktona pie Tīsas.
# Anglijas Austrumi

|  |
| --- |
| **Anglijas Austrumi** |
| East of England |
| —  **reģions**  —  |
| Ainava pie KlejasAinava pie Klejas |
|  |
| Koordinātas: ﻿ / ﻿ |
| Valsts
  |  Apvienotā Karaliste |
| Zeme
  |  Anglija |
| Dibināts | 1994 |
| Padomes ofiss | Berisentedmundsa |
| Iedalījums |
6 grāfistes
* Bedfordšīra
* Kembridžšīra
* Eseksa
* Hārtfordšīra
* Norfolka
* Safolka
 |
| **Platība**  |
|  - Kopā
  |  |
| **Iedzīvotāji** (2021) |
|  - Kopā | 9 294 023 |
|  - Blīvums |  |
| Laika josla | GMT (UTC+0)
  |
| **Mājaslapa:** www.eelga.gov.uk |
|  **Anglijas Austrumi Vikikrātuvē** |

**Anglijas Austrumi**  (angļu: *East of England*) ir reģions Anglijas austrumos. Sevī ietver 11 nemetropoles grāfistes un unitārās pašvaldības, kas ietilpst sešās ceremoniālajās grāfistēs. Reģiona padomes sēdeklis ir Berisentedmundsā Safolkas grāfistē; padomi veido reģionā ietilpstošo pašvaldību pārstāvji. Reģiona lielākā pilsēta ir Lūtona.

## Iedalījums

| Karte | Ceremoniālā grāfiste | Grāfiste / unitārā pašvaldība | Distrikts |
| --- | --- | --- | --- |
|  | Eseksa | 1. Taroka UA |
| 2. Sautendonsī UA |
| 3. Eseksa | *a*) Hārlova, *b*) Epingforesta, *c*) Brentvuda, *d*) Bezildona, *e*) Kāslpointa, *f*) Ročforda, *g*) Moldona, *h*) Čelmsforda, *i*) Atlsforda, *j*) Breintrī, *k*) Kolčestera, *l*) Tendringa |
| 4. Hārtfordšīra | *a*) Trīriversa, *b*) Votforda, *c*) Hārtsmera, *d*) Velinhetfīlda, *e*) Broksborna, *f*) Austrumhārtfordšīra, *g*) Stīvenidža, *h*) Ziemeļhārtfordšīra, *i*) Sentolbansa, *j*) Dakoruma |
| Bedfordšīra | 5. Lūtona UA |
| 6. Bedforda UA |
| 7. Centrālā Bedfordšīra UA |
| Kembridžšīra | 8. Kembridžšīra | *a*) Kembridža, *b*) Dienvidkembridžšīra, *c*) Hantingdonšīra, *d*) Fenlenda, *e*) Austrumkembridžšīra |
| 9. Pīterboro UA |
| 10. Norfolka | *a*) Noridža, *b*) Dienvidnorfolka, *c*) Greitjārmuta, *d*) Brodlenda, *e*) Ziemeļnorfolka, *f*) Breklenda, *g*) Kingslinna un Rietumnorfolka |
| 11. Safolka | *a*) Ipsviča, *b*) Austrumsafolka, *c*) Beibera, *d*) Vidussafolka, *e*) Rietumsafolka |

## Ārējās saites

* Vikikrātuvē par šo tēmu ir pieejami multivides faili. Skatīt: Anglijas Austrumi.

* *Encyclopædia Universalis* raksts (franciski)
# Stērlinga (apgabals)[labot | labot pirmkodu]

| Stērlinga  |
| --- |
| pašvaldības apgabals |
| *Stirling* *Sruighlea* |
|  |
| Lohahreja ezers; Vjūforthausa — apgabala padomes ēka; Dohartas ūdenskritumi |
|  Stērlingas apgabals Skotijā |
|
Koordinātas: ﻿ / ﻿ |
| Valsts |  Apvienotā Karaliste |
| Zeme |  Skotija |
| Dibināta |
1996 |
| Administratīvais centrs |
Stērlinga |
| Platība |
|  • apgabals |
2 186 km2 |
| Maks. augstums |
1 174 m |
| Iedzīvotāji
(2024) |
|  • apgabals |
94 210 |
|  • blīvums |
43,1/km² |
| Laika josla |
GMT (UTC0) |
|  • Vasaras laiks (DST) |
BST (UTC+1) |
| ISO 3166 kods |
GB-STG |
| Mājaslapa | stirling.gov.uk |
|  **Stērlinga Vikikrātuvē** |

**Stērlinga** (angļu: *Stirling*, skotu: *Stirlin*, skotu gēlu: *Sruighlea*) ir pirmās pakāpes administratīvā iedalījuma vienība (pašvaldības apgabals) Skotijā, Apvienotajā Karalistē. Atrodas Skotijas vidusdaļā, robežojas ziemeļos un ziemeļaustrumos ar Pērtu un Kinrosu, dienvidaustrumos — ar Klekmenanšīru un Folkirku, dienvidos — ar Ziemeļlenarkšīru, Austrumdanbārtonšīru un Rietumdanbārtonšīru, bet rietumos — ar Ārgailu un Bjūtu. Apgabala administratīvais centrs un lielākā pilsēta ir Stērlinga (37 910 iedzīvotāji); citas lielākas apdzīvotās vietas ir Danbleina (9 310) un Benokbērna (6 720).

## Vēsture

Tagadējās robežās administratīvā vienība izveidota 1975. gada administratīvās reformas laikā apvienojot piecis distriktus no bijušās Stērlingšīras grāfistes un četrus distriktus no Pērtšīras grāfistes. 1996. gada 1. aprīlī distrikts reorganizēts par pašvaldības apgabalu.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Stērlinga.

* *Encyclopædia Britannica* raksts (angliski)
# Gaborone[labot | labot pirmkodu]

| Gaborone  |
| --- |
| galvaspilsēta |
| *Gaborone* |
|  |
|  |
|

|  |
| --- |
|  **Karogs** |

 |
| Gaborone |
|
Koordinātas: ﻿ / ﻿ |
| Valsts |  Botsvāna |
| Distrikts |
Gaborone |
| Dibināta |
1969. gadā |
| Platība |
|  • galvaspilsēta |
169 km2 |
| Augstums |
983 m |
| Iedzīvotāji
(2013) |
|  • galvaspilsēta |
235 884 |
|  • blīvums |
1 370,6/km² |
|  • aglomerācija |
421 907 |
| Laika josla |
CAT (UTC+2) |
|  • Vasaras laiks (DST) |
nav (UTC+2) |
| Mājaslapa | Gaborone City Council |
|  **Gaborone Vikikrātuvē** |

**Gaborone** (cvanu: *Gaborone*, izrunā: /χabʊˈrʊnɪ/; angļu: *Gaborone*, izrunā: /ˌɡæbəˈroʊniː/) ir Botsvānas galvaspilsēta un valsts lielākā pilsēta. 2011. gadā pilsētā dzīvoja 232 tūkstoši iedzīvotāju. Tās aglomerācijā dzīvoja 422 tūkstoši iedzīvotāju. Gaborone atrodas Botsvānas dienvidaustrumos, aptuveni 15 km uz ziemeļiem no robežas ar Dienvidāfriku.

## Vēsture

Gaborone ir salīdzinoši jauna pilsēta. 1887. gadā angļi, kas kontrolēja mūsdienu Botsvānas teritoriju, netālu no vietas, kur mūsdienās atrodas Gaborones, uzcēla fortu. 1964. gadā angļi dibināja Gaboroni ar domu, ka tā būs viņu kontrolētās teritorijas galvaspilsēta. 1966. gadā Botsvāna kļuva par neatkarīgu valsti un Gaborone — par tās galvaspilsētu. Līdz 1969. gadam pilsētas nosaukums angļu valodā bija *Gaberones*.

Pilsēta ir nosaukta vietējā tlokva tautas valdnieka vārdā, kurš valdīja 19. gadsimtā.

## Ģeogrāfija

Gaborone atrodas 983 m augstumā virs jūras līmeņa. Janvāra vidējā temperatūra +27 °C, bet jūlija +14 °C. Lielāko daļu no gada Gaboronē ir saulains laiks. Nokrišņu daudzums sasniedz vidēji tikai 526 mm gadā. Pēc Kepena klimata klasifikācijas Gaboronē valda pustuksneša klimats.

Pilsēta izstiepta ziemeļu-dienvidu virzienā gar dzelzceļa līniju.

## Demogrāfija

Pēc 2011. gadā veiktās tautas skaitīšanas datiem Gaboronē dzīvoja 231 626 cilvēku, kas ir vairāk nekā 10% no visas valsts iedzīvotājiem. Tās aglomerācijā dzīvoja 422 tūkstoši iedzīvotāju. Dominējošā reliģija ir Romas Katoļu baznīca.

## Sadraudzības pilsētas

Gaborones sadraudzības pilsētas ir :

* Bērbanka, ASV
* Sorona, Indonēzija
* Vorčestera, Dienvidāfrika
* Volvisbeja, Namībija

## Galerija

* Skats uz pilsētu no Kgale kalna.
* Gaborones ielas skats pie centrālā universālveikala.
* Botsvānas Universitātes Vides zinātņu fakultātes ēka.
* Botsvānas parlamenta ēka

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Gaborone.
* Oficiālā tīmekļa vietne

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
# Telaviva

| Telaviva  |
| --- |
| pilsēta |
| תֵּל־אָבִיב تل أبيب |
|  |
|  |
|

|  |  |
| --- | --- |
|  **Karogs** |  **Ģerbonis** |

 |
| Telaviva |
|
Koordinātas: ﻿ / ﻿ |
| Valsts |  Izraēla |
| Apgabals |
Telaviva |
| Izveidota |
1909 |
| Platība |
|  • pilsēta |
52 km2 |
| Iedzīvotāji
(2024) |
|  • pilsēta |
494 900 |
|  • blīvums |
9 517,3/km² |
|  • aglomerācija |
3 840 100 |
| Laika josla |
UTC+2 (UTC+2) |
|  • Vasaras laiks (DST) |
UTC+3 (UTC+3) |
| Mājaslapa | www.tel-aviv.gov.il |
|  **Telaviva Vikikrātuvē** |

**Telaviva** (ivritā: תֵּל־אָבִיב *Tēl ʾĀvīv* — "pavasara kalns"; arābu: تل أبيب *Tall ʾAbīb*) jeb **Telaviva-Jafa** ir lielpilsēta Izraēlā, Vidusjūras krastā. Tā ir otra lielākā pilsēta valstī pēc Jeruzalemes, bet kopā ar piepilsētām iedzīvotāju skaits Telavivas aglomerācijā 2012. gadā pārsniedza 3 840 100 cilvēku. Telavivā atrodas daudzu valstu, tostarp Latvijas, vēstniecības, jo ANO un vairums valstu neatzīst Jeruzalemi par Izraēlas galvaspilsētu.

Telavivā darbojas "Maccabi" sporta klubs, kura sastāvā ir arī Telavivas "Maccabi" basketbola komanda.

## Vēsture

Dibināta 1909. gadā blakus senajai, pārsvarā arābu apdzīvotajai, ostas pilsētai Jafai. Pateicoties ebreju imigrācijai, Telaviva apsteidza Jafu izaugsmes ziņā, un 1950. gadā Telavivu un Jafu apvienoja kopīgā Telavivas-Jafas pašvaldībā.

## Sadraudzības pilsētas

|  |  |
| --- | --- |
| * Tulūza
* Filadelfija
* Ķelne
* Frankfurte pie Mainas
* Bonna
* Buenosairesa
* Budapešta
* Belgrada
* Esene
* Sofija
* Varšava
* Kannas
* Lodza
 | * Milāna
* Saloniki
* Pekina
* Ņujorka
* Barselona
* Izmira
* Almata
* Kišiņeva
* Inčona
* Maskava
* Sanpaulu
* Vīne
 |

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Telaviva.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
# Aristarhs no Samas

**Aristarhs no Samas** (grieķu: *Ἀρίσταρχος*, *Aristarkhos*; dzimis 310. gadā p.m.ē. miris 230. gadā p.m.ē.) bija grieķu astronoms un matemātiķis, kas pirmais parādījis modeli, kur Saule ir centrā un kurai apkārt riņķo zināms visums un Zeme (Saules sistēma). Viņu ietekmējis Filolajs no Krotonas, bet tieši Aristarhs salīdzinājis "centrālu uguni" ar Sauli un salicis citas planētas pareizā distancē no Saules.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Aristarhs no Samas.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Astronomu biogrāfiskās enciklopēdijas raksts (angliski)
* Pasaules vēstures enciklopēdijas raksts (angliski)
* Herdera enciklopēdijas raksts (spāņu)
* Enciklopēdijas *Krugosvet* raksts (krieviski)
# Šautene

1947. gada AK-47, Krievijas (agrāk PSRS) triecienšautene
1993. gada PGM Hecate II, Francijas snaiperšautene
**Šautene** ir vītņstobra šaujamierocis, kas paredzēts šaušanai no pleca. Kad šāviņš atstāj stobru, tas sāk rotēt ap savu garenasi. Tas ļauj izmantot aerodinamiski efektīvas lodes (atšķirībā no sfēriskām lodītēm, ko izmanto musketēs) un tādējādi uzlabot šaušanas tālumu un precizitāti. Vārds "šautene" sākotnēji atsaucās uz stobra vītnēm, un šauteni sauca par "šaujošu ieroci".[*nepieciešama atsauce*] Šautenes izmanto karadarbībā, medībās un šaušanas sporta veidos.

## Vēsture

Šautenes bija sākotnēji vienšāviena, pa stobru lādējami ieroči. 18. gadsimtā tika projektēti pa resgali lādējami ieroči, kas ļāva strēlniekiem tos pārlādēt, atrodoties aizsegā, bet ražošanas defekti liedza plašu ražošanu. 19. gadsimtā vairākšāviņu šautenes kļuva par standartu, vēl vairāk palielinot šaušanas ātrumu. Līdz 19. gadsimtam vadošais šauteņu dizains bija Paula Mauzera šautenēm, un viņa 5 patronu magazīnas kļuva par pasaules standartu cauri diviem pasaules kariem un ārpus tiem. Iepretim Mauzera šautenēm bija arī britu 10 patronu Lee-Enfield šautene un Amerikas *1903 Springfield* strēlnieku modeļi. Amerikāņu M1903 cieši kopēja *Mauser* oriģinālo dizainu.

Visu šautenes attīstības laiku ir atzīmēta ieroču tāluma un precizitātes palielināšanās. No *Minié* šautenes un ārpus šautenes ir kļuvušas arvien spēcīgākas lielos attālumos. Šautene bija paredzēta, lai patronas varētu ielādēt no resgaļa, jaunieveduma, kas padarīja šautenes par masu kaujas ieroci.

Pēdējos gadu desmitos tiek veidotas liela kalibra šautenes, kuras parasti šauj ar patronām, kuru kalibrs ir starp 12,7 mm un 20 mm. ASV *Barrett M82A1* ir, iespējams, pazīstamākā šāda šautene. Šos ieročus parasti izmanto, lai sašautu viegli ievainojamus, neaizsargātus mērķus, piemēram datorizētus vadības un kontroles transportlīdzekļus, kravas automašīnas, kas pārvadā radioaprīkojumu, radara antenas, transportlīdzekļu dzinējus un ienaidnieka lidmašīnu reaktīvos dzinējus. Šīs šautenes var izmantot arī pret cilvēku mērķiem, bet daudz lielākais šautenes un munīcijas svars, kā arī stiprais atsitiens parasti padara tās mazāk praktiskas šādai lietošanai. *Barrett M82* ir zināma ar lielāko darbības diapazonu - 1800 m. Ar 50 BMG kalibra *McMillan TAC-50* šauteni Kanādas meistarkaprālis Robs Furlongs izdarīja vēsturē tālāko reģistrēto (līdz 2010. gadam) nāvējošo snaipera šāvienu, kad viņš nošāva Taliban cīnītāju 2430 metru attālumā. Tas notika Afganistānā, 2002. gadā, operācijas *Anaconda* laikā.

Taču tad britu armijas snaiperis pārspēja Kanādas rekordu par 46 metriem, nogalinot divus talibu nemierniekus 2470 metru attālumā. Viņš izmantoja standarta britu armijas snaipera šauteni L115A3.

## Atsauces

## Ārējās saites

* Par operāciju *Anakonda* (angliski)
* Par šauteni (angliski)
# Google I/O[labot | labot pirmkodu]

*Google I/O* 2008
Sundars Pičai *Google I/O* 2017. gada atklāšanas runā
Google I/O ir ikgadēja izstrādātāju konference, ko uzņēmums *Google* rīko Mauntinvjū, Kalifornijā, ASV. Konferences sesijās padziļinātā līmenī tiek apspriestas tīmekļa, mobilo platformu un biznesa pielietojumi ar *Google* un atvērtā pirmkoda platformām kā *Android*, *Chrome* un *Chrome OS*, API, *App Engine* un citi.

*I/O* pirmoreiz notika 2008. gadā un to organizē uzņēmuma vadība. "**I**/**O**" apzīmē ievadizvadi, no tā radīts arī sauklis "Inovācija atvērtībā" (angļu: I**nnovation in the **O**pen*). Pasākuma formāts ir līdzīgs Google izstrādātāju dienai.

2020. gadā konference līdzīgi daudziem citiem pasākumiem tika atcelta koronavīrusa COVID-19 apdraudējuma dēļ.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Google I/O.
* Oficiālā tīmekļa vietne
* Oficiālā lietotne
* Google I/O 2008. gada videoieraksti un prezentācijas Arhivēts 2023. gada 1. jūnijā, *Wayback Machine* vietnē.
* Google I/O 2009. gada videoieraksti un prezentācijas
* Google I/O 2010. gada videoieraksti un prezentācijas
* Google I/O 2011. gada videoieraksti un prezentācijas
* Google I/O 2012. gada videoieraksti un prezentācijas
* Google I/O 2013. gada videoieraksti un prezentācijas
* Google I/O 2014. gada videoieraksti un prezentācijas
* Google I/O 2015. gada videoieraksti un prezentācijas
* Google I/O 2016. gada videoieraksti un prezentācijas
* Google I/O Twitter (oficiālās mirkļbirkas: #io2008, #io2009, #io2010, #io11, #io12, #io13, #io14, #io15, #io16, #io17)
# Google Photos[labot | labot pirmkodu]

| Google Photos |
| --- |
|  |
| Pamatinformācija |
| Lapas veids | Fotogrāfiju glabāšana un koplietošana |
| Īpašnieks | *Google* |
| Darbību uzsāka | 2015-5-28 |
| Valodas | daudzvalodu |
| Komerciāla | Jā |
| Reģistrācija | Obligāta |
| Mājaslapa | photos.google.com |

Google Photos ir fotogrāfiju un video glabāšanas un koplietošanas pakalpojums, ko piedāvā *Google*. Tas tika publiskots 2015. gada maijā, atdalot to no uzņēmuma sociālā tīkla *Google+*. Publiskošanas brīdī tehnoloģiju apskatnieki to atzina par vienu no labākajiem šī veida pakalpojumiem.Veidne:Nepieciešam atsauce

## Pakalpojums

Pakalpojuma pamata iespējas iepriekš bija integrētas uzņēmuma sociālā tīkla *Google+*. Jaunajā pakalpojumā iekļauta neierobežota attēlu un video glabāšanas vieta, lietotnes *Android*, iOS un pārlūkam. Lietotāji savas fotogrāfijas glabā mākoņpakalpojumā un tās ir pieejamas visās pakalpojumam pieslēgtajās iekārtās.

*Google Photos* analizē un organizē fotogrāfijas grupās un prot noteikt attēlotos objektus kā pludmales, horizontu vai "sniega vētras Toronto". No lietotnes meklēšanas lauka lietotājiem tiek piedāvātas iespējamie meklēšanas parametri fotogrāfiju grupām trijās lielās kategorijās: cilvēki, vietas un lietas. Pakalpojums analizē foogrāfijas, meklējot līzīgas sejas un grupē tās cilvēku kategorijā. Tas prot grupēt arī sejas, tām novecojot. Vietu kategorija izmanto ģeomarķēšanas datus, bet var noteikt atrašanās vietas arī vecākos attēlos, meklējot ievērojamas vietas (piemēram, fotogrāfijas, kas satur Eifeļa torni). Lietu kategorija apstrādā fotogrāfijas pēc temata: dzimšanas dienas, ēkas, koncerti, ēdiens, izlaidumi, plakāti, ekrānattēli utt. Lietotāji var manuāli noņemt kļūdaini kategorizētos attēlus.

Koplietoto attēlu saņēmēji var apskatīt galerijas, neveicot lietotnes lejupielādi. Attēlus var koplietot dažādos sociālajos tīklos (*Google+*, *Facebook*, *Twitter*) un citos pakalpojumos. Lietotne ģenerē saites, kuras var atvērt arī cilvēki, kas nelieto šo pakalpojumu.

Neierobežotā glabāšanas vieta atbalsta attēlus izmērā līdz 16 megapikseļiem un video līdz 1080p, kas 2015. gadā ir maksimālās izšķirtspējas vidējiem viedtālruņu lietotājiem. Lielāki faili izmanto *Google Drive* atvēlēto vietu.

## Vēsture

*Google Photos* ir atsevišķs pēctecis fotogrāfiju iespējām *Google+* sociālajā tīklā. *Google* radīja šo tīklu, lai sacenstos ar *Facebook* iespējām, bet tas nesasniedza *Facebook* popularitāti, kas palika iecienītākā vieta foto koplietošanai. Google+ toties piedāvāja fotogrāfiju glabāšanas un organizēšanas rīkus, kas bija iespējām bagātāki kā *Facebook* piedāvātie, bet *Google+* pietrūka lietotāju bāze, kas to izmantotu. *The Verge* uzslavēja *Google+* fotogrāfiju iespējas, īpaši salīdzinot ar citiem tiešsaistes fotogrāfiju pakalpojumiem. Tika izcelts rīks, kas veidoja animācijas no secīgi uzņemtiem attēliem un video. Google atdalīja šo *Google+* funkciju atsevišķa pakalpojumā, kas tika publiskots uzņēmuma 2015. gada maija konferencē *Google I/O*.

## Atsauces

## Ārējās saites

* Oficiālā tīmekļa vietne
# Ziema

Daudzās pasaules daļās ziema asociējas ar sniegu un ledu. Ziema Vācijā
**Ziema** ir aukstākā gada sezona (gadalaiks) polārajā un mērenajā klimatā, starp rudeni un pavasari. Ziema ir izskaidrojama ar to, ka attiecīgā Zemes puslode ir vērsta prom no Saules. Dažādas kultūras definē dažādus datumus kā ziemas sākumu, un dažas definīcijas definē atkarībā no laika apstākļiem.

Kad ziemeļu puslodē ir ziema, dienvidu puslodē ir vasara, un otrādi. Daudzos reģionos ziema ir saistīta ar sniega un sala temperatūrām. Ziemas saulgrieži ir brīdis, kad saules paaugstināšanās attiecībā uz Ziemeļpola vai Dienvidpola ir visvairāk uz negatīvo vērtību (tas ir tad, kad saule ir vistālākajā apvāršņa malā, mērot no pola), kas nozīmē, ka šī diena ir visīsākā diena un visgarākā nakts.

Ziemeļu puslodē ziema ietver decembri, janvāri un februāri (t.s. meteoroloģiskā ziema). : Parasti šajā periodā temperatūra daudzviet ir zem 0°C, lai gan tā ir atkarīga no konkrētās vietas klimata. Tropu reģionos "ziema" var nebūt jūtama, savukārt polārajos reģionos tā ir ļoti gara. Ziemas aukstums rodas no siltuma zudumiem, kad Saules radiācija ir ierobežota. Tas saistīts ar zemes virsmas atdevi siltumu atpakaļ atmosfērā caur siltumizstarošanu (*infrared radiation*).

Klimata pārmaiņu rezultātā ziema mainās. Vidējā globālā temperatūra palielinās, tāpēc daudzi reģioni piedzīvo īsākas un maigākas ziemas. Sniega sega kļūst plānāka vai izzūd pilnībā reģionos, kur agrāk tā bija izplatīta (piemēram, Alpos vai Arktikā).

## Ziemas tipi

* Kalendārā ziema — laika posms no 1. decembra līdz 28. februārim (garajā gadā 29. februārim) ieskaitot.
* Astronomiskā ziema — sākas ziemas saulgriežos (21. vai 22. decembrī) un beidzas ar pavasara ekvinokciju (19., 20. vai 21. martā).
* Meteoroloģiskā ziema — periods, kad diennakts vidējā gaisa temperatūra ir stabili vienāda un zemāka par 0 grādiem.

## Ziemas mēneši ziemeļu puslodē

* Decembris
* Janvāris
* Februāris

## Ārējās saites

* Vikikrātuvē par šo tēmu ir pieejami multivides faili. Skatīt: Ziema.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* Mūsdienu Ukrainas enciklopēdijas raksts (ukrainiski)
* Krievijas Lielās enciklopēdijas raksts (2004-2017) (krieviski)
# Taivānas Nacionālā universitāte

| Taivānas Nacionālā universitāte 國立臺灣大學 |
| --- |
|  |
|  Valsts |  Ķīnas Republika |
|  Dibināta |  1928. gadā |
|  Atrašanās vieta |  Taibei |
|  Pasniedzēji
 |  2 029 (2020–2021) |
|  Studenti
 |  32 974 (2020–2021) |
|  Mājaslapa
 | www.ntu.edu.tw |

**Taivānas Nacionālā universitāte** (ķīniešu: 國立臺灣大學) ir universitāte Taibei, Ķīnas Republikā. Universitāti veido 11 koledžas un 4 pētniecības centri.

Taivānas Nacionālās universitātes priekštece bija Taihoku Imperiālā universitāte, ko Japānas Impērijas valdīšanas laikā dibināja 1928. gadā. Pēc Otrā pasaules kara, Ķīnas Republikas valdība atkal atvēra universitāti, pārdēvējot to par Taivānas Nacionālā universitāti 1945. gada 15 novembrī.

Universitātes absolventu vidū ir Taivānas politiķe, advokāte un universitātes profesore Cai Inveņa.

## Ārējās saites

* Vikikrātuvē par šo tēmu ir pieejami multivides faili. Skatīt: Taivānas Nacionālā universitāte.
# Macu salas

| Macu salas |
| --- |
|
馬祖列島 |
|  |
| Macu salasRādīt kartē "Ķīnas Republika"Macu salasRādīt kartē "Ķīna" |
| Ģeogrāfija |
| Izvietojums |
Taivānas šaurums |
| Koordinātas | ﻿ / ﻿ |
| Salu skaits |
36 |
| Platība |
29.6 km² |
| Augstākais kalns |
248 m |
| Administrācija |
|  Taivāna |
| Province |
Taivāna |
| Apriņķis |
Ljencjana |
| Lielākā pilsēta |
Nankana |
| Demogrāfija |
| Iedzīvotāji |
12 716 (2020) |
| Pamatiedzīvotāji |
ķīnieši |
|  **Macu salas Vikikrātuvē** |

**Macu salas** (ķīniešu: 馬祖列島, *Mǎzǔ Lièdǎo*) ir Taivānas pārvaldīts arhipelāgs Taivānas šauruma ziemeļdaļā, netālu no kontinentālās Ķīnas Fudzjaņas provinces piekrastes. Administratīvi tās veido Ljencjanas apriņķis, kas ir viena no divām Taivānas īpašajām teritorijām kontinentālās Ķīnas tuvumā.

Arhipelāgā ir vairāk nekā 30 salas un sīksalas, no kurām galvenās ir Nankana, Beikana, Dunjina un Sijina. Salas ir pazīstamas ar savu militāro vēsturi, kā arī ar skaisto piekrasti, tradicionālo arhitektūru un svētnīcām, kas veltītas dievietei Mazu (no kā arī cēlies salu nosaukums).

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Macu salas.

* *Encyclopædia Universalis* raksts (franciski)